Lolland-Falsters Stifts-Tidende, 1841-10-21
Til de ærede Subscribenter paa Fordanskningen af Thiers's Histoire de la revolution francaise. Adskillige have spurgt mig om, hvad Aarsagen er til, at endnu Jntet er udkommet af ovennævnte historiske Værks Fordanskning, hvorpaa jeg for temmelig længe siden tillod mig at indbyde til Subscription. Mit Svar ligger i disse Ord: Mangel paa et tilstrækkeligt Antal Subscribenter. Men dersom jeg spørger det ærede Publicum om, hvad Aarsagen er til denne Mangel, saa faaer jeg naturligviis intet Svar, og maa kun gjætte mig frem. Hvad der ligger mig nærmest griber jeg først til, og tænker som saa Publicum mener maaskee, at en gammel Landsbyepræst i et lidet Kald ikke er den Mand, der duer til at oversætte den blandt hele Verdens Diplomater navnkundige Thiers's berømte og berømmelige Værk. Hertil svarer jeg at jeg er tilaars, det er vor Herres Skyld: at jeg er Landsbyepræst, det er, næst Guds og Regjeringens, Omstændighedernes og min egen Tilbøieligheds Skyld: at jeg sidder i et lidet Kald, og det endda med en talrig Børneflok, det er tilforladelig ikke min egen Skyld. Men om jeg duer til at udføre det litteraire Arbeide, jeg har været saa dristig at paatage mig, det er et Spørgsmaal, som det velvillige Publicum bedst selv vil kunne besvare, naar Oversættelsen er lagt for dets Øine; og dette kan ikke lade sig gjøre, med mindre Forlæggeren ved Subscription seer sig betrygget for ligefremt Tab. Jeg tør i Grunden ikke anføre andre formeentlige Aarsager til det læsende Publicums Mangel paa Jnteresse for at understotte en dansk Oversættelse af Thiers's den franske Revolutions Historie", thi det vilde være til Fornærmelse imod dets Smag og sunde Forstand, hvis jeg antog, at det hellere læste opdigtede Begivenheder, hvori det Væsentligste kommer an paa Formen, end virkelige Tildragelser, hvori det er Materien, som især fængsler Opmærksomheden; og dersom jeg meente, at Navnet "Revolution bortskræmmede Læserne, saa røbede jeg for liden Agtelse for mine dannede Landsmænds Jndsigt og Dommekraft. Den franske Revolution er en Kjendsgierning, som ingen Censur kan ud strege af Historiens Aarbøger. Velbegrundet og i Begyndelsen ledet med beundringsværdig Tact og Conseqvents, er den, trods alle de Misgreb og rædselfuldGyseligheder, som siden udskæmmede den, i høieste Grad lærerig for Konger og Statsmænd og Nationer, saavel sine Aarsager, som i sin Udvikling og i sine Resultater. At Thiers har bearbeidet det givne Stof saaledes, at det Lærerige og Underholdende følges Haand i Haand, er almindelig anerkjendt. Hans Værk har oplevet idetmindste femten Oplag; thi den Udgave, hvorefter jeg besørger Oversættelsen, er den femtende, trykt i Brussel 1840. En tydsk Godtkjøbs-Oversættelse er, sin paafaldende Maadelighed tiltrods, oplagt et Par Gange. For nu imidlertid at komme efter Muligheden i at faae en heel og holden dansk Oversættelse istand, er jeg bleven enig med Forlæggeren om, at gjøre en Prøve med at lade det første Hæfte udgaae. Dette, som vil komme paa omtrent 6 Ark, og tilstilles Subscribenterne for den i Planen fastsatte Betaling, 6 s. for Arket, vil sandsynligviis blive færdigt inden næste Maaneds Udgang. Dernæst udsættes Subscriptionsterminen til sidste December d. A. For dem, som i dette Tidsløb maatte behage at subscribere, bliver Prisen, ligesom for de nærværende Subscribenter, 6 s. for Arket; men fra 1ste Januar 1842 forhøies Prisen ufravigeligt til 8 s. Arket for alle dem, som ikke forinden have subscriberet.